《贺陈正之得男》
元代·方回

初喜明珠入掌中，良由善念与天通。
吉祥预报长庚梦，福德应临长子宫。
急写贺书端不错，滥叨佳集顾何功。
此诗特为高门庆，大似麟经记鲁同。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。